Bezpečnosť kombinácie liekov.
Dobrý deň,

chcem Vás poprosiť o informáciu,či je bezpečná kombinácia liekov Sirdalud, Gabapentin,Neurol,Costi a Nolpaza.
Ďakujem za posúdenie, pekný zvyšok dňa prajem.
Dobrý deň,
ďakujeme za Vašu otázku.
Pri súčasnom užívaní liekov Gabapentin a Sirdalud bola pozorovaná interakcia strednej závažnosti, pri ktorej sa môže zvýšiť výskyt nežiadúcich účinkov ako ospalosť alebo porušená koordinácia pohybov.
Pri súčasnom užívaní liekov Gabapentin a Neurol bola pozorovaná interakcia strednej závažnosti, pri ktorej sa môže zvýšiť výskyt nežiadúcich účinkov ako ospalosť alebo porušená koordinácia pohybov.
Pri súčasnom užívaní liekov Sirdalud a Neurol bola pozorovaná interakcia strednej závažnosti, pri ktorej sa môže zvýšiť výskyt nežiadúcich účinkov ako je riziko vzájomnej potenciácie hypnosedatívneho účinku . Zároveň bola pozorovaná interakcia bez klinickej závažnosti, pri ktorej sa môže zvýšiť výskyt nežiadúcich účinkov ako je riziko potenciácie myorelaxačného účinku pri súčasnom podávaní benzodiazepínov (Neurol) spolu s myorelaxanciami (Sirdalud).
Pokiaľ Vám lieky predpísal jeden lekár, je si týchto skutočností vedomý a prispôsobil im dávkovanie, v takom prípade je potrebné riadiť sa jeho pokynmi. Ak Vám lieky predpísali viacerí lekári a o užívaní iných liekov neboli informovaní, je potrebné lekárov o užívaní všetkých liekov dodatočne informovať.
S pozdravom
PharmDr. Patrícia Čečková